text: "'पिंजर', 'राजनीति' और 'गैंग्स ऑफ वासेपुर' जैसी फिल्मों में अपने किरदारों के लिए प्रशंसा पाने वाले अभिनेता मनोज बाजपेयी का कहना है कि इन वास्तविक किरदारों को निभाने में उन्हें मजा आया। उनका कहना है कि चमक-दमक उनकी प्राथमिकता नहीं है। अपनी आने वाली फिल्म 'सत्याग्रह' में एक राजनेता की भूमिका निभा रहे मनोज ने आईएनएस को बताया, ""मुझे वे किरदार करना पसंद है। मुझे वास्तविक किरदार करने में मजा आता है क्योंकि मैं उनसे जुड़ा हुआ हूं। अगर ऐसा नहीं भी है तब भी अच्छा है। मैंने जिस तरह की फिल्में की हैं उन्हें करके मैं आश्वस्त हूं।"""